b'\n_START_ARTICLE_\nKavadh I av Persia\n_START_SECTION_\nLiv og virke\n_START_PARAGRAPH_\nP\xc3\xa5 denne tiden var imperiet uorganisert p\xc3\xa5 grunn av invasjonen til heftalittene (de \xc2\xabhvite hunerne\xc2\xbb) fra \xc3\xb8st. Etter en av deres seire mot Peroz, var Kavadh gissel blant dem i to \xc3\xa5r, mens han ventet p\xc3\xa5 betalingen av en betydelig l\xc3\xb8sepenge. I 484 ble Peroz beseiret og drept sammen med hele sin h\xc3\xa6r. Hans bror Balash klarte ikke \xc3\xa5 gjenopprette den kongelige autoritet, og han ble styrtet av Kavadh med milit\xc3\xa6r st\xc3\xb8tte fra heftalittene. Stormennene og presteskapet som h\xc3\xa5pet at Kavadh skulle passe deres form\xc3\xa5l, ble snart skuffet.  _NEWLINE_Kavadh gav sin st\xc3\xb8tte til den \xc2\xabkommunistiske\xc2\xbb sekten grunnlagt av Mazdak, s\xc3\xb8nn av Bamdad, som krevde at de rike skulle dele sine koner og deres velstand med de fattige. Hans intensjon var tydeligvis at ved \xc3\xa5 adoptere doktrinen til mazdakittene, kunne han bryte innflytelsen til stormennene. Men i 496 ble han avsatt og stengte inne i \xc2\xabborgen Oblivion (Lethe)\xc2\xbb i Susiana, og hans bror Djamasp ble satt p\xc3\xa5 tronen. _NEWLINE_Men Kavadh flyktet og fant tilflukt hos heftalittene, hvis konge gav ham sin datter til kone og hjalp ham i \xc3\xa5 returnere til Persia. I 499 ble han konge igjen og straffet sine motstandere. Han m\xc3\xa5tte betale skatt til heftalittene og ba om subsidier fra Konstantinopel, som hadde st\xc3\xb8ttet perserne f\xc3\xb8r. Men n\xc3\xa5 avslo keiseren Anastasios I subsidier, som h\xc3\xa5pet at de to rivaliserende maktene i \xc3\xb8st skulle utmatte hverandre i krig. Samtidig intervenerte han i saker i den persiske delen av Armenia. _NEWLINE_Kavadh sluttet seg sammen med heftalittene og begynte en krig mot romerne. I 502 tok han Theodosiopolis (Erzurum) i Armenia og i 503 Amida (Diarbekr) ved Tigris. I 505 f\xc3\xb8rte en invasjon av Armenia av de vestlige hunerne fra Kaukasus til en v\xc3\xa5penhvile, som romerne m\xc3\xa5tte betale subsidier til perserne under for vedlikeholdet av festningene i Kaukasus. _NEWLINE_Da Justinus I i 518 kom p\xc3\xa5 tronen i Konstantinopel begynte konflikten p\xc3\xa5 nytt. Den persiske vasallen Mondhir av Hira la Mesopotamia \xc3\xb8de og slaktet munker og nonner. I 531 ble Belisarius beseiret i slaget om Callinicum. Kort tid etterp\xc3\xa5 d\xc3\xb8de Kavadh, 82 \xc3\xa5r gammel, i september 531. I l\xc3\xb8pet av sine siste \xc3\xa5r hadde hans favoritts\xc3\xb8nn Khosrau stor innflytelse over ham og ble utropt til etterf\xc3\xb8lger. Han fikk ogs\xc3\xa5 Kavadh til \xc3\xa5 bryte med mazdakittene, viss doktrine hadde spredt seg vidt utover og skapt stor sosial forvirring i Persia._NEWLINE_I 529 ble de satt p\xc3\xa5 plass i en teologisk diskusjon holdt foran tronen til kongen av ortodokse magikere, og de ble slaktet og forfulgt overalt. Mazdak selv ble hengt. Kavadh var tydeligvis, som Procopius kaller ham, en usedvanlig klarsynt og energisk hersker. Selv om han ikke kunne frigj\xc3\xb8r seg fra heftalittenes trussel, lyktes han i \xc3\xa5 gjenopprette orden internt og kjempet med suksess mot romerne. Han bygget noen byer som fikk navn etter ham og begynte \xc3\xa5 regulere beskatningen.'